sitis, pie interuenite. Erigite anxios, firmate
trepidos. Sitis protectores in aduersis, prouecto-
res in prosperis. Precipue et super omnia illam nobis
conciliate gloriam ad quam laborum emeriti peruenistis,
ubi summam illam causam, summum principium, aucto-
rem uidelicet omnium feliciter cernitis, et cernen-
do gloriose uiuitis, qui nusquam aliter fuit,
nusquam aliter erit, qui difficile inuenitur
ubi sit, multo tamen difficilius ubi non sit.
Tangat ergo uos ad hoc optinendum communis
conditio, quoniam qui uos fecit in gloria, et nos cre-
auit in simili forma. Moueat uos ad pieta-
tatem [sic] nostri, iocunda aeternitatis habitatio,
reposcentes nos carnis et seculi inplicamento
liberari, et qua letamini beatitudine do-
nari, quatinus qui triumphat in uobis, glo-
rietur et in nobis, optinente simul et lar-
giente Hiesu Christo domino nostro, qui cum patre et spiritu
sancto principatur, in omnia secula. AMEN.

